Live at TEDER

Live at TEDER הוא אלבום הופעה של הזמר-יוצר הישראלי אביתר בנאי.

הפקה 
האלבום כולל רצועה המורכבת מ-9 שירים, ואורכו 41 דקות ו-57 שניות. זהו אלבום ההופעה הראשון של בנאי (והשמיני בסך כל הדיסקוגרפיה), והוא הוקלט על ידי חברת התקליטים נענע דיסק בהפקתו של תמיר מוסקט. האלבום הוקלט ב-26 בדצמבר 2021 בהופעה חיה במועדון "TEDER" בעיר תל אביב-יפו, ויצא לאור באופן רשמי ב-5 ביולי 2022.

ב-26 בדצמבר 2021, אביתר בנאי הכריז במפתיע על קיום הופעה ספונטנית בערב אותו יום במועדון "TEDER" התל אביבי, כחלק מסיבוב ההופעות של האלבום "החיים מתחילים לנגן". ב-5 ביולי 2022, בנאי הודיע על שחרור חלק מן ההופעה כאלבום. ב-11 ביולי, ההופעה המוקלטת עלתה לאתר שיתוף הווידאו "YouTube". מלבד שיריו של בנאי עצמו, באלבום זה נכללים גם ביצועי הקאבר של "שלח לי מלאך" (שיצא במקור כחלק מפרויקט "צו השעה") וביצוע מחודש של "אל תלכי מכאן" של אחיו המנוח מאיר. האלבום זכה לשבחי המבקרים. מאוחר יותר, באוגוסט, בנאי שחרר בנפרד עוד ביצוע שנערך בהופעה, לשירו "תיאטרון רוסי".

רשימת רצועות

קישורים חיצוניים 

 אביתר בנאי - Live at TEDER, באתר שיתוף הווידאו YouTube

הערות שוליים 

אלבומי הופעה מ-2022
אלבומי אביתר בנאי
אלבומי הופעה בעברית
אלבומי חברת נענע דיסק